CELEX: 52011DP0060
Language: sl
Date: 2011-02-16 00:00:00
Title: Postopek s pridruženimi odbori in vrnitev v odbor (razlaga členov 50 in 56) Sklep Evropskega parlamenta z dne 16. februarja 2011 o postopku s pridruženimi odbori in vrnitvi v odbor v primeru zavrnitve predloga Komisije (razlaga členov 50 in 56 Poslovnika Evropskega parlamenta)

28.6.2012   
            
            
               SL
            
            
               Uradni list Evropske unije
            
            
               CE 188/65
            
         Sreda, 16. februar 2011Postopek s pridruženimi odbori in vrnitev v odbor (razlaga členov 50 in 56)
   P7_TA(2011)0060
   Sklep Evropskega parlamenta z dne 16. februarja 2011 o postopku s pridruženimi odbori in vrnitvi v odbor v primeru zavrnitve predloga Komisije (razlaga členov 50 in 56 Poslovnika Evropskega parlamenta)
   2012/C 188 E/15
   
      Evropski parlament,
   
               —
            
            
               ob upoštevanju pisma predsednika Odbora za ustavne zadeve z dne 15. februarja 2011,
            
         
               —
            
            
               ob upoštevanju člena 211 Poslovnika,
            
         
               1.
            
            
               sklene, da se členu 50 doda sledeča razlaga:
               
                            
                        
                        
                           „Odločitev konference predsednikov o uporabi postopka s pridruženimi odbori se nanaša na vse faze zadevnega postopka.
                        
                     
                            
                        
                        
                           Pravice, vezane na položaj ‚pristojnega odbora‘ izvaja odbor, ki mu je bila zadeva najprej dodeljena. Slednji mora pri izvajanju teh pravic upoštevati pristojnosti pridruženega odbora, zlasti obveznost tesnega sodelovanja pri časovnem razporedu in pravico pridruženega odbora do določitve predlogov sprememb iz izključne pristojnosti pridruženega odbora, ki se predložijo Parlamentu.
                        
                     
                            
                        
                        
                           Če odbor, ki mu je bila zadeva najprej dodeljena, ne priznava pristojnosti pridruženega odbora, odločitve prvega ostanejo v veljavi, pridruženi odbor pa lahko v mejah svoje izključne pristojnosti predloži predloge sprememb neposredno Parlamentu.“
                        
                     
         
               2.
            
            
               sklene, da se členu 56(3) doda sledeča razlaga:
               
                            
                        
                        
                           „Po vrnitvi zadeve na podlagi odstavka 3 mora pristojni odbor, preden odloči o postopku, pridruženemu odboru v skladu s členom 50 dopustiti, da se opredeli do predlogov sprememb iz izključne pristojnosti pridruženega odbora, zlasti do predlogov sprememb, ki se morajo Parlamentu predložiti na novo.
                        
                     
                            
                        
                        
                           Rok iz drugega pododstavka odstavka 3 se uporablja za pisno ali ustno predložitev poročila pristojnega odbora. Ta rok ne vpliva na Parlament pri določitvi primernega trenutka za nadaljevanje zadevnega postopka.“
                        
                     
         
               3.
            
            
               naroči svojemu predsedniku, naj ta sklep posreduje v vednost Svetu in Komisiji.